**ԹԱԼԻՆ ՀԱՄԱՅՆՔԻ ՂԵԿԱՎԱՐԻ ՊԱՇՏՈՆԱԿԱՏԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈւՂԵՐՁԸ ՀՀ ՍԱՀՄԱՆԱԴՐՈւԹՅԱՆ ՕՐՎԱ ԱՌԹԻՎ**

05 հուլիս 2022թ

**Հարգելիʹ հայրենակիցներ**

Շնորհավորում եմ բոլորիս մեր պետականության մայր օրենքի` Սահմանադրության օրվա առթիվ։

Այսօր Սահմանադրության օրն է, նշում ենք նաև պետական խորհրդանիշների օրը։

1995թվականին համաժողովրդական հանրաքվեով ընդունվեց ՀՀ Սահմանադրությունը։ Այն ամուր հիմք է մեր երկրի պետականության ամրապնդման և զարգացման համար։ ՀՀ Սահմանադրությունը մեր անկախ պետականության կարևորագույն խորհրդանիշներից է` երկրի կայունության, ներքին համերաշխության ու զարգացման հիմնական երաշխիքներից է։

Մենք ունենք պետականության միասնական խորհրդանիշներ` պետական դրոշ, զինանշան, օրհներգ և մեկ միասնական սահմանադրություն։ Սահմանադրությունը մեր իրավունքն ու պարտականությունն է, մեր արժեհամակարգն ու մտածողության գործելակերպն է։

Սիրելի համաքաղաքացիներ, կրկին շնորհավորում եմ Ձեզ ՀՀ Սահմանադրության օրվա կապակցությամբ, մաղթում եմ բոլորիս խաղաղություն, բարօրություն, վստահություն և հավատ մեր երկրի ապագայի հանդեպ։

Թող Սահմանադրության իրավունքով տիեզերական անսպառ ուժը պահպանի մեր Հայրենիքն ու հայ ժողովրդին։

**Շնորհավոʹր Սահմանադրության օրը։**

**Թալին համայնքի ղեկավարի**

 **պաշտոնակատար` Տավրոս Սափեյան**